b"\n_START_ARTICLE_\nCinchona pitayensis\n_START_SECTION_\nDescripci\xc3\xb3\n_START_PARAGRAPH_\nEs tracta d'un gran arbre, que pot assolir els 30 m. d'altura, amb un tronc d'un metre de di\xc3\xa0metre. El tronc \xc3\xa9s de color marron\xc3\xb3s; les fulles s\xc3\xb3n el\xc2\xb7l\xc3\xadptiques lanceoblongues i fan de 6 a 11 cm de llarg per entre 3 i 5 d'ample. Les infloresc\xc3\xa8ncies s\xc3\xb3n terminals, curtes, denses i esparses en flors. Com totes les altres cincones, la seva escor\xc3\xa7a cont\xc3\xa9 quinina: en l'antigor se l'havia explotat com a Quina roja de Pitayo; l'extensi\xc3\xb3 dels cultius asi\xc3\xa0tics en llev\xc3\xa0 l'inter\xc3\xa8s comercial, fins que, durant la segona Guerra Mundial, i a causa de la manca de quinina asi\xc3\xa0tica, els Estats Units en reprengueren l'explotaci\xc3\xb3. La planta cont\xc3\xa9 un 2,5% de sulfat de quinina i un 2,5% de quinidina."